Kaupungin puolesta sopimukset ja suunnitelmat ovat nyt selvät. Tavoite on, että maamerkki olisi korjattuna paikallaan lokakuussa 2020.

Tampereen tunnusmerkkeihin kuuluvan Pispalan haulitornin korjaus alkaa näillä näkymillä maaliskuussa. Asunto- ja kiinteistölautakunta hyväksyi keskiviikkona sopimukset kaupungin puolesta.

Haulitorni puretaan ja osat korjataan pajalla. Torni on taas paikallaan ensi vuoden lokakuussa, jos asiat menevät suunnitelmien mukaisesti.

Työtä riittää. Koppiosan pohjasta näkyy paikoin läpi, osa portaista on rikki ja betonirakenteetkin ovat rapautuneet.

Työ kilpailutettiin tavoitehintaurakkana. Kulujen yläraja on hieman alle 1,6 miljoonaa.

Haulitorni piti korjata jo aiemmin, mutta ainoa urakkatarjous oli liian kallis. Nyt oli kaupungilla enemmän valinnanvaraa.